Dica o siguient verano, as ruinas y a parti de l'edificio que yera en piet continoron albandonaus, encara que bells grupos, mas que mas embrecaus en as primeras protestas, prencipioron con una ambiciosa renovación mirando de tornar a emplegar l'edificio. En agosto de 1989, o concello d'a ciudat ufrió, ta a suya sospresa, a cesión por seis meses de l'edificio a ditos grupos. Quan se fació oficial a cesión tornó a ubrir-se o Rote Flora o 23 de setiembre de 1989. Manimenos, a cesión se declaró ascape obsoleta y o Rote Flora fue okupau o 1 de noviembre de 1989. Dende alavez, o Rote Flora  ufre un espacio ta eventos culturals y politicos de toda mena. O prochecto ye financiau por donacions y eventos de replega de diners organizaus independientment.